קורות חייו
הייתי מלך ונזיר; שופט, מצביא, מטיף, אסיר; דתות המרתי, לאומים; תורות גופים ואתרים; בקטמנדו מטיף בשוק; בהר אתוס נוצרי אדוק; נזיר בודהיסטי בטיבט; בארץ מלך ושופט; סאנטור רומי ומצביא; אסיר בכלא האנגלי; וסמוראי ביפן; בהודו משורר קבצן; ארכה דרכי, העיק בשר,; גלגול חוזר שב וחזר; ללא הווה, עתיד, עבר; משמר הזמן עליי סגר; עד הגיעי ללא בררה; למרוד בזמן, בטוב, ברע; להינתק מן האני; ללחום בכל היקר לי; על צוארי הודקו אזי; ללא-רחם, אצבעותי; כרע, נכנע, נוצח בשר; גלגול חוזר, לא עוד חזר; איני דבר עוד - לא שופט; לא מלך, לא נזיר נודד; נמחק אתוס מזכרוני; עמו הלך גם ה"אני"; חרות אני אמת ואור; בלב נזיר, שופט, נאור; בקטמנדו אטיף בשוק; אדע להיות נוצרי אדוק; אמלוך - ואין אני מולך; אלך - ואין אני הולך; אסור - ואין אותי אוסר; דברי אומר באין-אומר; הייתי מלך ונזיר; שופט, מצביא, מטיף, אסיר; כי לא ידעתי להכיר; כי דרור אני, אינסוף מאיר; 